Vesszőkosbor termeléssel jutott ki a válságból egy kis kínai falu--China Radio International
Vesszőkosbor termeléssel jutott ki a válságból egy kis kínai falu
Kaixuan falu a Guizhou tartománybeli Chishui városához tartozik, ahol a legnagyobb területen található a Danxia. A hegyes, köves területen régóta nő vesszőkosbor, amelynek a kínai orvoslás szerint lázcsillapító és vizelethajtó hatása van, de jó a gyomornak is.
A Chishui város területén található vesszőkosbor a különleges termőföld miatt alkáliban, azaz lúgban gazdag, rendkívül keserű és orvostani szempontból pedig jelentős értéket képvisel.
A Kínai Nemzetközi Rádió riportere Július 24-én kereste fel Chihshui város Kaixuan faluját. Wang Dacai, a helyi tisztségviselő elmondta, hogy a falu 2013-ban még tartományi szinten is nagyon szegénynek számított. Öt év elteltével viszont - köszönhetően a vesszőkosbor termelésnek - példamutató falujává vált a provinciának. Az egy főre eső éves jövedelem már eléri a 23 ezer jüant.
Egy vesszőkosbor általában 15 évig él. A vetéstől számítva a harmadik évben éri el a szedési ciklust, és az ötödik évre jut el a magas termelésű időszakba. A vesszőkosbor ága nagyon hasznos a kínai orvoslásban, ám a szárított virága még ennél is értékesebb. Hiszen a vesszőkosbor egész életében csak egyszer nyílik. A legfrissebb adatok szerint jelenleg a szárított vesszőkosbor ága 80-120 jüanba, míg a szárított virága 8.000-12.000 jüanba kerül kilónként.
Kaixuan faluban évente nagyjából 500 kiló vesszőkosbor virágot termelnek, a termőterület pedig több mint 200 hektárra tehető.
Shui Bixiang, a Kaixuan falu lakosa elmondta, hogy korábban saját maga termesztette a vesszőkosbort, de csak keveset tudott eladni belőle, így a pénz is kevesebb volt, amit kapott érte. Ehelyett inkább úgy döntött, hogy kiadja a szántóföldjét egy külön, vesszőkosbor termelésre specializálódott vállalatnak, így bérleti díjat kérhet. Emellett egy panziót is nyitott és házi állatokat tenyészt. Ennek köszönhetően a családja élete az elmúlt időszakban sokat javult.